Ηράκλειο, 03/10/2019

Αρ. Πρωτ.: Φ2/1507

**Προς**:

Εκπαιδευτικούς κλάδου ΠΕ 04 Νομού Ηρακλείου

**Κοιν.:**

1. ΠΔΕ Κρήτης
2. ΠΔΕ Κεντρικής Μακεδονίας
3. Δ/νση Β/θμιας Εκπ/σης νομού Ηρακλείου



**ΕΛΛΗΝΙΚΗ ΔΗΜΟΚΡΑΤΙΑ**

ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ

ΠΕΡΙΦΕΡΕΙΑΚΗ ΔΙΕΥΘΥΝΣΗ Π.Ε. & Δ.Ε. ΚΡΗΤΗΣ

ΠΕΡΙΦΕΡΕΙΑΚΟ ΚΕΝΤΡΟ ΕΚΠΑΙΔΕΥΤΙΚΟΥ

ΣΧΕΔΙΑΣΜΟΥ (ΠΕ.Κ.Ε.Σ.) ΚΡΗΤΗΣ

Δ/νση: Ρολέν 4 \* Τ.Κ. 71305 – Ηράκλειο

Πληροφορίες: Γραμματεία ΠΕΚΕΣ pekeskritis@sch.gr

Τηλ. : 2810 246860 - 342206 – 246400

Fax: 2810222076

Αθηνά Γκινούδη: aginoudi@gmail.com

Τηλ.: 6944705010

 Μαρία Καλαθάκη:kalathakimaria.edu@gmail.com

Τηλ: 6946500408

**Θέμα**:  **«** 5ος ΔΙΑΓΩΝΙΣΜΟΣ ΔΗΜΙΟΥΡΓΙΚΩΝ ΠΕΙΡΑΜΑΤΩΝ ΛΥΚΕΙΩΝ»

Σας ενημερώνουμε ότι το ΠΕ.Κ.Ε.Σ. Κρήτης, σε συνεργασία με το 1ο & 2ο ΕΚΦΕ Ηρακλείου και το 1ο ΓΕΛ Ηρακλείου, στα πλαίσια Διάχυσης Καινοτόμων δράσεων/πρακτικών, υποδέχεται και συνδιοργανώνει τη δράση «5ος Διαγωνισμός Δημιουργικών Πειραμάτων» του 1ου Πειραματικού ΓΕΛ Θεσσαλονίκης «Μανόλης Ανδρόνικος» και του Εργαστηρίου Διδακτικής της Φυσικής και Εκπαιδευτικής Τεχνολογίας (ΕΔΙΦΕΤ) του Τμήματος Φυσικής του Αριστοτέλειου Πανεπιστημίου Θεσσαλονίκης. Οι προηγούμενοι τέσσερις διαγωνισμοί διοργανώθηκαν και πραγματοποιήθηκαν από το 1ο Πειραματικό ΓΕΛ Θεσσαλονίκης «Μανόλης Ανδρόνικος» σε συνεργασία με το ΕΔΙΦΕΤ. Φέτος η διοργάνωση του Διαγωνισμού γίνεται στο 1ο Γενικό Λύκειο Ηρακλείου (Καπετανάκειο) με τη συμμετοχή μαθητών/τριών όλων των τάξεων των Γενικών Λυκείων του Νομού Ηρακλείου.

Η δράση, τελεί υπό την αιγίδα των Περιφερειακών Διευθύνσεων Πρωτοβάθμιας και Δευτεροβάθμιας Εκπαίδευσης Κρήτης και Κεντρικής Μακεδονίας και αφορά σε πειράματα με απλά, καθημερινά υλικά, χαμηλού κόστους. Σκοπό έχει να τονώσει το ενδιαφέρον των μαθητών μας για τις φυσικές επιστήμες καθώς τους εμπλέκει σε ευχάριστες και δημιουργικές δραστηριότητες που συνδέονται με προβλήματα και εφαρμογές από την καθημερινή ζωή.

Ο διαγωνισμός θα διεξαχθεί το **Σάββατο 2 Νοεμβρίου 2019** από τις **9:00** μέχρι τις **13:00**, στις εγκαταστάσεις του **1ου Γενικού Λυκείου Ηρακλείου (Καπετανάκειο).**

Οι μαθητές θα διαγωνιστούν σε 3μελείς ομάδες. Τα Λύκεια μπορούν να δηλώσουν καταρχήν όσες 3μελείς ομάδες επιθυμούν, αλλά επισημαίνεται ότι αν ο συνολικός αριθμός των ομάδων υπερβεί τον αριθμό που δύναται να δεχθεί το σχολείο-κέντρο, η κεντρική οργανωτική επιτροπή θα προβεί σε περιορισμό του αριθμού των ομάδων μετά από συνεννόηση με τους υπεύθυνους καθηγητές. Τονίζεται, ότι για το διαγωνισμό ΔΕΝ απαιτείται καμία προετοιμασία των μαθητών.

Τα Λύκεια που επιθυμούν να συμμετέχουν στο Διαγωνισμό, παρακαλούνται μέχρι την **Παρασκευή 18 Οκτωβρίου 2019** να συμπληρώσουν τη σχετική φόρμα <https://forms.gle/3J5cfhuoBpEVEd679> με :

1. Το όνομα του Λυκείου
2. Τα ονόματα των υπεύθυνων καθηγητών
3. Τηλέφωνο επικοινωνίας
4. E-mail επικοινωνίας
5. Ονόματα μαθητών τριμελών ομάδων (και τάξη)

Οι μαθητές και τα σχολεία που θα συμμετέχουν στο διαγωνισμό, καθώς και οι εκπαιδευτικοί που θα εμπλακούν, θα λάβουν βεβαίωση συμμετοχής, ενώ τα μέλη των τριών πρώτων ομάδων στη γενική κατάταξη καθώς και οι πρώτοι των ειδικών κατηγοριών (φυσική, χημεία, βιολογία), θα βραβευθούν στην **Τελετή Ανακοίνωσης Αποτελεσμάτων - Βράβευσης την Κυριακή 3 Νοεμβρίου 2019 και ώρα 17:30** στο Πολιτιστικό Κέντρο Ηρακλείου.

Η μετακίνηση των μαθητών τόσο το Σάββατο στο διαγωνιστικό μέρος, όσο και την Κυριακή στην τελετή βράβευσης πραγματοποιείται με ευθύνη των γονέων τους, οι οποίοι καλούνται να συναινέσουν για τη συμμετοχή του παιδιού τους στη δράση.

Επισυνάπτεται παράδειγμα θεμάτων. Τα θέματα των προηγούμενων διαγωνισμών είναι αναρτημένα στην ιστοσελίδα του 1ου Πρότυπου Πειραματικού Λυκείου Θεσσαλονίκης «Μανόλης Ανδρόνικος» : [1lyk-peir-thess.thess.sch.gr](http://1lyk-peir-thess.thess.sch.gr/)

Οι Συντονίστριες Εκπαιδευτικού Έργου του κλάδου ΠΕ04 του ΠΕ.Κ.Ε.Σ. Κρήτης

 Αθηνά Γκινούδη Μαρία Καλαθάκη

Εσωτερική διανομή:

1.Οργανωτική Συντονίστρια ΠΕ.Κ.Ε.Σ. Κρήτης